Desmond Tutu friðarverðlaunahafi Nóbels og fyrrverandi erkibiskup í Suður-Afríku lést í morgun níræður að aldri. Hann var þekktur fyrir baráttu sína gegn aðskilnaðarstefunni og var ötull talsmaður mannréttinda.
Cyril Ramaphosa forseti Suður Afríku greindi frá andlátinu í morgun. Desmond Mpilo Tutu var fæddur í Klerksdorp litlum bæ vestur af Jóhannesarborg 7. október 1931. Hann hafði hug á að verða læknir en foreldrar hans höfðu ekki efni á að kosta drenginn til náms. Líkt og faðir hans varð Tutu kennari. Honum blöskraði meðferð á svörtu fólki og í kjölfar laga um aðskilnað svartra og hvítra 1953 sagði hann upp kennarastarfinu. Tutu var í framvarðarsveit þeirra sem börðust gegn aðskilnaðarstefnunni og árið 1984 fékk hann friðarverðlaun Nóbels. Sú viðurkenning er talin hafa átt sinn þátt í endalokum aðskilnaðarstefnunnar. Fredric DeClerk, þáverandi forsætisráðherra, aflétti banni á
flokka og samtök sem börðust gegn stjórnvöldum í byrjun árs 1990 og boðaði til kosninga. Á meðal þeirra sem hann gaf upp sakir var Nelson Mandela sem látinn var laus í febrúar 1990 eftir að hafa setið í fangelsi í 27 ár.
Þear Mandela tók við forsetaembætti í Suður-Afríku 1994 fékk Desmond Tutu það hlutverk að leiða sérstaka sannleiks- og sáttanefnd sem rannsakaði mannréttindabrot á tímum aðskilnaðarstefnunnar. Nefndin hafði einnig það hlutverk að sætta stríðandi fylkingar í landinu. Tutu lenti síðar uppá kant við afríska þjóðarráðið, stjórnmálaflokkinn sem hefur stjórnað Suður Afríku frá 1994. Ásakanir um ofbeldi og spillingu varð til þess að hann sagði skilið við flokkinn fyrir átta árum. Þjóðarleiðtogar um allan heim hafa í morgun minnst Tutu,
Desmond Tutu friðarverðlaunahafi Nóbels og fyrrverandi erkibiskup í Suður-Afríku lést í morgun níræður að aldri. 